b'\n_START_ARTICLE_\nAleksander Kwa\xc5\x9bniewski\n_START_PARAGRAPH_\nAleksander Kwa\xc5\x9bniewski (s\xc3\xbcndinud 15. novembril 1954 Bia\xc5\x82ogardis) on Poola poliitik, Poola president aastatel 1995\xe2\x80\x932005._NEWLINE_Aleksander Kwa\xc5\x9bniewski on \xc3\xb5ppinud majandust Gda\xc5\x84ski \xc3\x9clikoolis. 1985\xe2\x80\x931987 oli ta Poola RV noorsoominister. 1990\xe2\x80\x931995 oli ta Poola Sotsiaaldemokraatliku Partei esimees._NEWLINE_Ta v\xc3\xb5itis 1995. aasta presidendivalimised, kogudes teises voorus 51,7% h\xc3\xa4\xc3\xa4ltest Lech Wa\xc5\x82\xc4\x99sa 48,3% vastu. Ta valiti teiseks ametiajaks 2000. aastal 53,9% h\xc3\xa4\xc3\xa4ltega._NEWLINE_Aleksander Kwa\xc5\x9bniewski kuulub Demokraatlike Vasakpoolsete Liitu.'